MostarConstruct

Specifikacija softverskih zahtjeva

Studenti:

Mirza Medar, IB150068

Ibrahim Šuta, IB150071

Nisvet Mujkić, IB150083

Mostar, 3.11.2017

Historija izmjena

|  |  |  |  |  |
| --- | --- | --- | --- | --- |
| **Datum** | **Verzija** | **Status** | **Detalji izmjene** | **Autor** |
| 3.11.2017. | 1.0 | Izrađena prva verzija dokumenta *Specifikacija softverskih zahtjeva* |  | Mirza Medar,  Ibrahim Šuta,  Nisvet Mujkić |
|  |  |  |  |  |
|  |  |  |  |  |
|  |  |  |  |  |

S A D R Ž A J

[1. Uvod 4](#_Toc498195065)

[1.1 Svrha dokumenta 4](#_Toc498195066)

[1.2 Definicije, akronimi i skraćenice 4](#_Toc498195067)

[1.3 Reference 4](#_Toc498195068)

[1.4 Sažetak dokumenta 4](#_Toc498195069)

[2. Opis proizvoda 5](#_Toc498195070)

[2.1 Svrha proizvoda 5](#_Toc498195071)

[2.2 Obim proizvoda 6](#_Toc498195072)

[2.3 Korisnici i njihove karakteristike 6](#_Toc498195073)

[2.4 Funkcionalnosti proizvoda 7](#_Toc498195074)

[2.4.1 Funkcionalnosti za člana uprave 7](#_Toc498195075)

[2.4.2 Funkcionalnosti za poslovođu 7](#_Toc498195076)

[2.4.3 Funkcionalnosti za administratora 7](#_Toc498195077)

[2.5 Pretpostavke i ovisnosti 8](#_Toc498195078)

[2.6 Planiranje zahtjeva 8](#_Toc498195079)

[3. Razrada zahtjeva 9](#_Toc498195080)

[3.1 Funkcionalni zahtjevi za modul „Poslovođa“ (Mirza Medar) 9](#_Toc498195081)

[3.1.1 Prijava na sistem 9](#_Toc498195082)

[3.1.2 Evidencija radnika kompanije 9](#_Toc498195083)

[3.1.3 Dodavanje i preuzimanje projektne dokumentacije 10](#_Toc498195084)

[3.1.4 Organizovanje radilišta 10](#_Toc498195085)

[3.1.5 Izdavanje putnih naloga 11](#_Toc498195086)

[3.1.6 Prijava grešaka na sistemu 11](#_Toc498195087)

[3.1.7 Klasifikacija funkcionalnih zahtjeva 11](#_Toc498195088)

[3.2 Funkcionalni zahtjevi za modul „Administracija“ (Nisvet Mujkić) 12](#_Toc498195089)

[3.2.1 Prijava na kontrolu ploču 12](#_Toc498195090)

[3.2.2 Evidencija korisnika sistema 12](#_Toc498195091)

[3.2.3 Evidencija lokacija 13](#_Toc498195092)

[3.2.4 Evidencija voznog parka 13](#_Toc498195093)

[3.2.5 Evidencija inventara 14](#_Toc498195094)

[3.2.6 Praćenje aktivnosti 15](#_Toc498195095)

[3.2.7 Klasifikacija funkcionalnih zahtjeva 15](#_Toc498195096)

[3.3 Funkcionalni zahtjevi za modul „Član Uprave“ (Ibrahim Šuta) 16](#_Toc498195097)

[3.3.1 Prijava na sistem 16](#_Toc498195098)

[3.3.2 Evidencija projekata 16](#_Toc498195099)

[3.3.3 Evidencija radilišta 17](#_Toc498195100)

[3.3.4 Izdavanje uvjerenja i platnih lista 17](#_Toc498195101)

[3.3.5 Generisanje plata radnicima 18](#_Toc498195102)

[3.3.6 Prijava grešaka na sistemu 18](#_Toc498195103)

[3.3.7 Evidencija uplata 19](#_Toc498195104)

[3.3.8 Kreiranje ponuda za projekte 19](#_Toc498195105)

[3.3.9 Izdavanje izvještaja o projektima 19](#_Toc498195106)

[3.3.10 Klasifikacija funkcionalnih zahtjeva 20](#_Toc498195107)

# Uvod

U ovom dokumentu će biti predstavljena specifikacija softverskih zahtjeva informacijskog sistema čiji je osnovni zadatak poboljšanje i efikasnost izvršenja poslovnih procesa građevinske kompanije MostarConstruct. Također, u dokumentu će biti opisani funkcionalni zahtjevi kao što su evidencija i uređivanje projekata, evidencija radnih resursa, organizacija radilišta na pojedinim projektima, generisanje izvještaja i raznih uvjerenja, evidentiranje i praćenje historije uplata za projekte i sl. Pored toga što su pobrojani i opisani funkcionalni zahtjevi, bit će pobrojani i opisani i nefunkcionalni zahtjevi kao što su korisnički interfejsi, vanjski interfejsi i integracije, mrežni i hardverski interfejsi, održavanje itd.

## Svrha dokumenta

Svrha dokumenta je da se opiše struktura samog softvera i da se opišu funkcionalnosti koje će on pružati, a koje su neophodne za izvršavanja poslovnih procesa kompanije. Te funkcionalnosti uključuju evidenciju zaposlenika, voznog parka, inventara, projekata, radilišta, generisanje izvještaja, uvjerenje i putnih naloga za vozače teretnih vozila, organizaciju samih radilišta, evidenciju i pregled uplata za urađene projekte.

Ovaj dokument je prvenstveno namijenjem projektom timu za razvoj softvera, također poslužit će i softver testerima, projekt menadžerima i klijentima, kako bi se detaljnije upoznali s načinom rada i mogućnostima softvera.

## Definicije, akronimi i skraćenice

U izradi specifikacije softverskih zahtjeva nisu korištene definicije, akronimi ili skraćenice.

## Reference

Trenutna verzija dokumenta specifikacija softverskih zahtjeva ne sadrži reference na druge izvore.

## Sažetak dokumenta

Dokument sadrži specifikaciju zahtjeva za građevinsku kompaniju MostarConstruct. U njemu se nalaze opis i svrha proizvoda, funkcionalnosti, opći ciljevi i prikazane i objašnjene uloge koje koriste sistem.

# Opis proizvoda

Cilj softvera jeste da što više doprinese lakšem i efikasnijem poslovanju kompanije. Naime, softver se sastoji od funkcionalnosti koje će uposlenicima kompanije olakšati vođenje poslovnih procesa na naćin da će dosta stvari biti generisano od strane softvera, a osnovni dio softvera bit će i centralna baza podataka koja će omogućiti centralizovanu pohranu podataka i brz pristup istim.

Cilj softvera jeste da što više doprinese lakšem i efikasnijem poslovanju kompanije. Softver treba da olakša i pojednostavi neke od najbitnih poslovnih procesa, kao što su izvođenje projekata, to jest organizacija radilišta unutar projekta, pohrana projekte dokumentacije koja se odnosi na same projekte, ažurni pregled svih zaposlenih osoba, ažurni pregled zauzetog i slobodnog inventara, te treba da stari način pohrane uplata koji je bio jako spor ubrza i omogući pristupačniji pregled samih uplata koji neće zaposleniku oduzimati veliku količinu vremena.

## Svrha proizvoda

Svrha proizvoda je svim korisnicima sistema olakšati i pojednostaviti njihov dosadašnji način rada u kompaniji koristeći sve funckionalnosti koje proizvod nudi. Funckionalnosti koje softver za građevinsku kompaniju treba omogućiti svojim korisnicima su:

Za poslovođu:

* Dodavanje zaposlenika
* Dodavanje inventara i vozila
* Dodavanje projekta
* Jednostavnija organizacija radilišta
* Izdavanje putnih naloga vozačima teretnih vozila
* Uvid u dokumente o projektu u digitalnom formatu

Za člana uprave:

* Generisanje uvjerenja
* Upravljanje radnim satima i bonusima radnika
* Regulisanje plata na osnovu satnica
* Evidencija i praćenje uplata za projekte
* Kreiranje platne liste
* Kreiranje ponuda za projekte
* Izdavanje izvještaja o projektima

Za administratora:

* Dodavanje i upravljanje korisnicima sistema
* Uvid u log tabelu
* Evidencija i upravljanje svim funkcionalnostima sistema po potrebi

## Obim proizvoda

Softver za kompaniju MostarConstruct je samostalan proizvod, to jest nije dio nekog većeg sistema, koji je podijeljen u više modula koji zajedno čine jednu cjelinu. Proizvod predstavlja prvo softversko rješenje koje se uvodi u ovakvu kompaniju. Softver se prema cjelokupnom sistemu odnosi kao zamjena za način dosadašnjeg poslovanja.

Pristupanje samom softveru se vrši preko internet preglednika, jer se radi o web aplikaciji. Kada se radi o hardverskom interfejsu, za tu potrebu će biti korištene radne stanice od strane zaposlenika i korisničke stanice preko kojih će korisnici pristupati softveru.

## Korisnici i njihove karakteristike

Na sistemu postoje tri uloge, i to:

* Admistratori
* Članovi uprave
* Poslovođe

Poslovođa prilikom korištenja sistema ima mogućnost da organizira radilišta što uključuje raspodjelu voznog parka, inventara i radnika na samo radilište, izdaje putne naloge radnicima koji su vozači, prijavi grešku koju uoči na sistemu, te da radi upload i download projektne dokumentacije.

Funkcionalnosti namijenjene članu uprave su sljedeće: izdavanje potrebnih uvjerenja radnicima zatim generisanje plata na osnovu satnica koje su definisane prilikom dodavanja radnika u sistem, također može raditi regulisanje plata kao i sa sistema "povući" platne liste za odabrani broj mjeseci. Član uprave prati i evidentira sve uplate vezane za projekte. Nakon što je firma dobila projekat na realizaciju (dobila posao na tenderu), član uprave evidentira projekat u sistem.

Administrator sistema ima uvid u sve funkcionalnosti sistema, kao i mogućnost da upravlja svim funkcionalnostima sistema. Administrator dodaje vozni park i inventar u sistem, te prati sve aktivnosti na sistemu, to jest ima uvid u log tabelu. Samo administrator ima pravo da dodaje nove korisnike sistema pritom im dodjeljujući odgovarajuće uloge na sistemu (administrator, poslovođa ili član uprave).

## Funkcionalnosti proizvoda

Značajne funkcije koje proizvod izvodi bit će grupisane po tipu korisnika samog sistema.

### Funkcionalnosti za člana uprave

Funkcionalnosti koje proizvod omogućuje članu uprave su sljedeće:

* Izdavanje uvjerenja
* Generisanje plata
* Evidencija uplata
* Pregled historije uplata
* Evidencija projekata
* Evidencija radilišta
* Kreiranje ponuda za projekte
* Izdavanje izvještaja o projektima
* Odobravanje projekata

### Funkcionalnosti za poslovođu

Funkcionalnosti koje proizvod omogućuje poslovođi su sljedeće:

* Evidencija radnika
* Organiziranje radilišta
* Dodavanje i preuzimanje projektne dokumentacije
* Izdavanje putnih naloga za vozače teretnih vozila

### Funkcionalnosti za administratora

Funkcionalnosti koje proizvod omogućuje administratoru su sljedeće:

* Evidencija korisnika sistema
* Definisanje permisija za korisnike sistema
* Pregled korisnika sistema
* Evidencija lokacija
* Praćenje log tabele

## Pretpostavke i ovisnosti

Ovaj softver je web aplikacija što znači da će mu se pristupati isključivo preko internet pregleda. Softver nije u zavisnosti od samog operativnog sistema, jer svaki operativni sistem ima instaliran internet preglednik koji će se koristiti za pristup samom softveru. Jedini problem koji vi se mogao javiti jeste nestanak internet konekcije, jer je ona uvjet da se naš softver koristi.

## Planiranje zahtjeva

Softversko rješenje koje će biti implementirano pokrit će trenutne zahtjeve koji su traženi od strane kompanije, no međutim za nadogradnju softvera sa novim funkcionalnostima bit će potrebno održati sastanak predstavnika kompanije i isporučioca rješenja kako bi se definisali novi zahtjevi čija će cijena i sam vremenski period koji će biti potreban za implementaciju istih biti jasno definisan u ugovoru kojeg potpisuju obje strane.

# Razrada zahtjeva

## Funkcionalni zahtjevi za modul „Poslovođa“ (Mirza Medar)

Modul namjenjen poslovođama će imati sljedeće funkcionalnosti:

* Prijava na sistem
* Evidencija radnika kompanije
* Dodavanje i preuzimanje projektne dokumentacije
* Organizovanje radilišta
* Izdavanje putnih naloga
* Prijava greški na sistemu

### Prijava na sistem

1. Ni jednu od gore navedenih funkcionalnosti nije moguće iskoristiti ako poslovođa nije prijavljen na sistem.
   1. U obrazac za prijavu obavezno je unijeti korisničko ime i lozinku
   2. Ukoliko se primjenom validacijskih pravila utvrđenih u sigurnosnoj politici sistema utvrdi da uneseni podaci nisu ispravni, poslovođa će biti upozoren i neće mu biti omogućen pristup sistemu sve dok ne unese ispravne korisničke podatke.
   3. Ukoliko su uneseni korisnički podaci ispravni sistem preusmjerava poslovođu na početnu stranicu gdje će mu biti prikazana lista funkcionalnosti koje moze koristiti.

### Evidencija radnika kompanije

1. Na kontrolnoj ploči prikazane su funkcionalnosti koje poslovođa može koristiti, poslovođa odabire „Evidencija radnika“.
   1. Nakon što je poslovođa odabrao funkcionalnost za evidenciju radnika prikazuje mu se lista svih radnika koji su do tog trenutka evidentirani u sistemu. Poslovođa ima mogućnost da uređuje listu radnika, to jest da dodaje, mijenja ili briše profile radnika.
   2. Ukoliko poslovođa odabere da želi dodati novog radnika, prikazuje mu se obrazac za dodavanje informacija o radniku.
      1. Ako su unesene informacije validne poslovođi je omogućeno da završi dodavanje radnika, nakon toga mu seprikazuje izmijenjena lista radnika, u kojoj se sada nalazi i profil novog radnika.
   3. Ukoliko poslovođa želi urediti određeni profil, potrebno je da klikne na tu stavku u listi radnika nakon čega mu se prikazuje obrazac sa podacima tog radnika koje je moguće mijenjati.
      1. Nakon što je poslovođa izmjenio podatke, ukoliko su oni validni, novi podaci ce biti spremljeni u bazu podataka, a poslovođa će biti informisan o uspješnoj promjeni podataka, u suprotnom će biti obaviješten da izmjena nije uspješna, to jest da podaci nisu pohranjeni u bazu podataka.
   4. Ukoliko poslovođa želi obrisati određeni profil, potrebno je da u listi profila odabere željeni profil, a nakon što se otvori obrazac sa podacima korisnika moguće je odabrati opciju „obriši korisnika“ nakon čega će poslovođa morati potvrditi da želi obrisati odabrani profil, nakon čega se profil briše iz baze podataka, a poslovođi se prikazuje izmjenjena lista sa profilima radnika.

### Dodavanje i preuzimanje projektne dokumentacije

1. Na kontrolnoj ploči poslovođa bira opciju „Projekti“ gdje će biti prikazana lista svih projekata kompanije. Poslovođa ima mogućnost da preuzme projektnu dokumentaciju svakog projekta dok samo na onim projektima koji su mu u cjelosti ili dijelom dodjeljeni ima mogućnost da dodaje dokumentaciju. Poslovođa odabire projekt koji mu je dodjeljen.
   1. Poslovođi se prikazuju osnovni podaci o projektu kao i lista svih dokumenata koji su vezani za taj projekat. Klikom na dugme „Dodaj dokument“ poslovođi je omogućeno da odabere dokumente koje želi dodati nakon čega unosi naslov dokumenta i klikom na dugme „Dodaj“ dodaje dokumente u bazu.
   2. Ukoliko poslovođa želi preuzeti neki od dokumenata klikom na stavku(dokument) pokreće se preuzimanje dokumenta.

### Organizovanje radilišta

1. Poslovođa na kontrolnoj ploči ima mogućnost da odabere opciju „Radilišta“ nakon čega mu se ispisuje lista radilišta koja su mu dodjeljena.
   1. Nakon što poslovođa odabere radilište ispisuju se liste sa radnicima i inventarom na tom radilištu, poslovođa ima mogućnost dodavanja radnika i inventara.
   2. Ukoliko poslovođa želi dodati radnike prikazuje mu se lista svih slobodnih radnika u tom trenutku nakon čega klikom na neki od radničkih profila dodaje radnika na određeno radilište. Poslovođa ima mogućnost da u svakom trenutku radnika ukloni sa radilišta.
   3. Ukoliko poslovođa želi dodati inventar prikazuje mu se lista sa svim slobodnim inventarom nakon čega može dodati potrebni inventar (ukoliko ga ima), poslovođa u svakom trenutku može „osloboditi“ inventar (u slučaju da na tom radilištu više nije potreban) ,nakon čega se on ponovo prikazuje u listi slobodnog inventara.

### Izdavanje putnih naloga

1. Poslovođa na kontrolnoj ploči ima mogućnost da odabere funkcionalnost „Izdavanje putnih naloga“ nakon čega mu se prikazuje obrazac za unos podataka o putnom nalogu (na čije ime se izdaje, registarske oznake vozila, destinacija, itd...)
   1. Nakon što je poslovođa unio sve podatke, ukoliko su ispravni, poslovođa pohranjuje nalog u bazu podataka, a ima i mogućnost printanja tog naloga, ukoliko podaci nisu validni, prikazuje se upozorenje.

### Prijava grešaka na sistemu

1. Ukoliko poslovođa uoči neku grešku na sistemu ima mogućnost da istu prijavi
   1. Nakon odabrane akcije za prijavu greške otvara mu se obrazac gdje unosi tražene podatke

### Klasifikacija funkcionalnih zahtjeva

|  |  |
| --- | --- |
| **Oznaka funkcionalnog zahtjeva** | **Nivo prioriteta** |
| **FZ-1** | Visok |
| **FZ-2** | Visok |
| **FZ-3** | Niski |
| **FZ-4** | Visoki |
| **FZ-5** | Srednji |

## Funkcionalni zahtjevi za modul „Administracija“ (Nisvet Mujkić)

Administraciju sistema čini administrator. Modul administracija će imati sljedeće funkcionalnosti:

* Prijava na kontrolnu ploču
* Evidencija korisnika sistema
* Evidencija lokacija
* Evidencija gradova
* Evidencija regija
* Evidencija država
* Evidencija voznog parka
* Evidencija inventara
* Praćenje aktivnosti

### Prijava na kontrolu ploču

1. Nijedna od gore nabrojanih aktivnosti se ne može obaviti ako adminstrator nije prijavljen na sistem, to jest na kontrolnu ploču sistema. Administratorima će biti omogućena prijava na kontrolnu ploču.
   1. U obracu za prijavu administrator je obavezan da unese svoje korisničko ime i lozinku.
   2. Ukoliko se unesu neispravni podaci, sistem javlja grešku i onemogućuje prijavu administratora na kontrolnu ploču sve dok ne unese ispravne podatke.
   3. Ukoliko se unesu ispravni podaci, sistem preusmjerava administratora na početnu stranicu kontrolne ploče sistema.

### Evidencija korisnika sistema

1. Na izbornoj traci gdje su pobrojane opcije koje administrator može izabrati administrator bira stavku za pregled korisnika.
   1. Nakon odabira aktivnosti za pregled korisnika administratoru se otvara lista svih registriranih korisnika sa mogućnostima da uredi listu, to jest da obriše korisnika ili uradi izmjenu njegovog računa. Pored brisanja i izmjene korisnika, administrator ima mogućnost da doda novog korisnika na sistem.
   2. Administrator ima mogućnost pretrage korisnika.
   3. Ukoliko administrator odabere račun određenog korisnika, otvara mu se obrazac za izmjenu podataka o tom korisniku.
   4. Ukoliko se unesi ispravni podaci, sistem će pohraniti promjene u bazu podataka i prikazati administratoru poruku o uspješnosti izmjene računa korisnika.
   5. Ukoliko uneseni podaci nisu ispravni, sistem administratoru prikazuje spisak svih grešaka.
   6. Ukoliko administrator odabere opciju da doda novog korisnika, otvara mu se obrazac za unos podataka o novom korisniku.
   7. Ukoliko su svi podaci ispravni, račun novog korisnika se pohranjuje u bazu podataka, a sistem prikazuje administratoru poruku o uspješnom dodavanju novog korisnika.
   8. Ukoliko su podaci neispravni, podaci o novom korisniku neće biti sačuvani, a sistem će prikazati administratoru grešku o neuspjehu pri dodavanju novog korisnika.

### Evidencija lokacija

1. Na izbornoj traci gdje su pobrojane opcije koje administrator može izabrati administrator bira stavku za pregled lokacija.
   1. Nakon odabira stavke za pregled lokacija, otvara se podlista gdje mu se nude opcije da izabere pregled gradova, regija ili država
   2. Nakon odabira otvara mu se spisak svih lokacija
   3. Administrator ima mogućnost da doda novu lokaciju, izmijeni ili obriše staru lokaciju.
   4. Ukoliko odabere opciju da doda novu lokaciju, otvara se forma za dodavanje nove lokacije.
   5. Ukoliko su svi podaci ispravni, lokacija se pohranjuje u bazu podataka, sistem prikazuje poruku o uspješnosti dodavanja.
   6. Ukoliko su podaci neispravni, sistem neće dozvoliti pohranu podataka i prikazat će poruku o grešci.
   7. Ukoliko se odabere opcija da se izmjeni postojeća lokacija, otvara se forma gdje su već učitani podaci o lokaciji koje administrator može izmijeniti.
   8. Ako su svi izmijenjeni podaci ispravni, sistem pohranjuje izmjene u bazu podataka i prikazuje poruku o uspješnosti.
   9. Ukoliko su izmijenjeni podaci neispravni, sistem prikazuje poruku o grešci.
   10. Administrator ima mogućnost pretrage lokacija.

### Evidencija voznog parka

1. Na izbornoj traci gdje su pobrojane opcije koje administrator može izabrati administrator bira stavku za pregled voznog parka.
   1. Nakon odabira stavke za pregled voznog parka administratoru se prikazuje lista svih vozila koje kompanija posjeduje
   2. Administrator ima mogućnost da pretražuje vozni park
   3. Aministrator može izmijenti, obrisati ili po potrebi dodati novo vozilo
   4. Prilikom dodavanja vozila, otvara se obrazac gdje administrator unosi podatke o vozilu, opcionalno omogućuje mu se da doda fotografiju za vozilo koje želi dodati.
   5. Ako su prilikom dodavanja vozila svi podaci ispravni, sistem će pohraniti vozilo u bazu podataka i obavijestiti administratora o uspješnosti
   6. Ukoliko su podaci neispravni, sistem prikazuje poruku o grešci
   7. Ukoliko se radi izmjena i svi podaci u ispravni, sistem pohranjuje promjene i prikazuje administratoru poruku o uspješnosti
   8. Ako se desi da podaci nisu ispravni, sistem prikazuje poruku o grešci.

### Evidencija inventara

1. Na izbornoj traci gdje su pobrojane stvari koje administrator može raditi on bira stavku za pregled inventara.
   1. Nakon odabira opcije za pregled invetara administratoru se prikazuje spisak kategorija inventara.
   2. Odabirom određene kategorije adminstratoru se prikazuje lista inventara koja je vezana samo za odabranu kategoriju.
   3. Administrator, po potrebi, ima mogućnost pretrage inventara.
   4. Administrator ima mogućnost izmjene, brisanja i dodavanja novih stavki u inventar.
   5. Ukoliko se dodaje nova stavka, otvara se obrazac gdje se upisuju podaci o inventaru, opcionalno administrator ima mogućnost da doda fotografiju inventara
   6. Ukoliko su svi podaci ispravni, stavka se pohranjuje u bazu podataka, sistem prikazuje poruku o uspješnosti.
   7. Ukoliko su podaci neispravni, sistem prikazuje poruku o grešci.
   8. Ukoliko se radi izmjena postojeće stavke, otvara se obrazac gdje su učitani podaci o stavci inventara, koje administrator može izmijeniti.
   9. Ukoliko su svi podaci koji su uneseni prilikom izmjene ispravni, izmjene se pohranjuju u bazu podataka, sistem prikazuje poruku o uspješnosti izmjene.
   10. Ukoliko su podaci neispravni, sistem prikazuje poruku o grešci.

### Praćenje aktivnosti

1. Nakon prijave administrator odabire stavku za pregled aktivnosti na sistemu.
   1. Nakon uspješne prijave prikazuje mu se tabela/lista sa posljednjim aktivnostima sistema
   2. Administrator može filtrirati aktivnosti po vremenu i kategoriji
   3. Ukoliko se radi o greškama ima mogućnost da označi da je greška ispravljena.

### Klasifikacija funkcionalnih zahtjeva

|  |  |
| --- | --- |
| **Oznaka funkcionalnog zahtjeva** | **Nivo prioriteta** |
| **FZ-1** | Visok |
| **FZ-2** | Visok |
| **FZ-3** | Srednji |
| **FZ-4** | Srednji |
| **FZ-5** | Srednji |
| **FZ-6** | Visoki |

## Funkcionalni zahtjevi za modul „Član Uprave“ (Ibrahim Šuta)

Modul člana uprave će imati sljedeće funkcionalnosti:

* Prijava na sistem
* Evidencija projekata
* Evidencija radilišta
* Izdavanje uvjerenja i platnih lista
* Generisanje plata radnicima
* Evidencija uplata
* Kreiranje ponuda za projekte
* Izdavanje izvještaja o projektima
* Prijava greške na sistemu

### Prijava na sistem

1. Član uprave ima mogućnost prijave na sistem kako bi mu bile dostupne prethodne funkcionalnosti
   1. Član uprave u obrazac za prijavu unosi korisničko ime i lozinku
   2. Ukoliko uneseni podaci nisu tačni ispisat će se poruka da uneseni podaci nisu ispravni
   3. Ukoliko su uneseni podaci ispravni, otvara se početna stranica za člana uprave

### Evidencija projekata

1. Na izbornoj traci dostupnih opcija, član uprave odabire stavku za pregled projekata.
   1. Nakon odabira stavke prikazuje se lista svih projekata građevinske kompanije sa mogućnostima da obriše, izmijeni ili da doda novi projekat u sistem.
   2. Član uprave ima mogućnost pretrage projekata.
   3. Odabirom određenog projekta član uprave ima mogućnost brisanja ili izmjene podataka o projektu.
   4. Ukoliko član uprave odabere opciju za izmjenu podataka o projektu otvara se obrazac za tu aktivnost.
   5. Unošenjem pogrešnih i nepotpunih informacija o projektu sistem će prikazati grešku.
   6. Unošenjem ispravnih podataka o projektu sistem pohranjuje podatke u bazu podataka i prikazuje poruku o uspješnosti izmjene podataka o projektu.
   7. Ukoliko član uprave odabere opciju dodavanja novog projekta, otvara se obrazac za unos podataka o novom projektu.
   8. Ukoliko nisu ispunjeni svi zahtjevi pri unošenju podataka o novom projektu, sistem će ispisati poruku o grešci.
   9. Ukoliko su svi podaci ispravno uneseni, podaci o projektu se pohranjuju u bazu podataka, sistem prikazuje poruku o uspješnosti dodavanja novog projekta.

### Evidencija radilišta

1. Na izbornoj traci dostupnih opcija, član uprave odabire stavku za pregled radilišta.
   1. Član uprave ima mogućnost da vrši pretragu nad radilištima
   2. Član uprave može obrisati, izmijeniti ili dodati novo radilište.
   3. Ukoliko član uprave odabere opciju za izmjenu podataka o radilištu, otvara se obrazac za tu aktivnost.
   4. Unošenjem pogrešnih i nepotpunih informacija o radilištu sistem će prikazati grešku.
   5. Unošenjem ispravnih podataka o radilištu, sistem pohranjuje podatke u bazu podataka i prikazuje poruku o uspješnosti izmjene podataka o radilištu.
   6. Ukoliko član uprave odabere opciju dodavanja novog radilišta, otvara se obrazac za tu aktivnost.
   7. U slučaju da uneseni podaci nisu ispravni sistem će prikazati grešku.
   8. Ukoliko su svi podaci ispravni, sistem pohranjuje podatke u bazu podataka i prikazuje poruku o uspješnosti dodavanja novog radilišta.

### Izdavanje uvjerenja i platnih lista

1. Na izbornoj traci dostupnih opcija, član uprave odabire stavku za izdavanje uvjerenja i platnih lista.
   1. Član uprave vrši pretragu radnika koji je podnio zahtjev za uvjerenjem i/ili platnom listom
   2. Odabirom radnika članu uprave se nudi mogućnost za printanje određenog uvjerenja ili platne liste.
   3. Ukoliko član uprave izabere printanje platne liste otvara se polje za unos broja mjeseci za platnu listu kako bi se lista generisala.

### Generisanje plata radnicima

1. Na izbornoj traci dostupnih opcija, član uprave odabire stavku za generisanje plata radnicima.
   1. Član uprave ima mogućnost odabira opcije da sistem automatski generiše plate radnicima.
   2. Odabirom automatskog generisanja plata radnicima otvara se lista radnika sa mogućnosti odabira dodavanja/odbijanja radnih sati i bonusa.
   3. Član uprave ima mogućnost odabira pojedinačnog radnika kako bi izmijenio radne sate i bonuse.
   4. Ukoliko član uprave odabere mogućnost izmjene radnih sati i bonusa za nekog radnika, otvara se obrazac za regulisanje radnih sati i dodavanje bonusa.
   5. Član uprave vrši izmjene u radnim satima i/ili bonusima radnika.
   6. Nakon svih potrebnih izmjena, podaci o plati radnika se pohranjuju u bazu podataka.
   7. Ukoliko član uprave izabere opciju ručnog unosa radnih sati i bonusa za sve radnike, otvara se obrazac za svakog radnika zasebno.
   8. Član uprave vrši unos radnih sati i bonusa za radnike.
   9. Ukoliko neki podatak nije ispravno unesen sistem ce ispisati grešku.
   10. Nakon unosa svih podataka u ispravnom formatu, podaci o plati radnika se pohranjuju u bazu podataka.

### Prijava grešaka na sistemu

1. Ukoliko član uprave uoči neku grešku na sistemu ima mogućnost da istu prijavi
   1. Nakon odabrane akcije za prijavu greške otvara mu se obrazac gdje unosi tražene podatke

### Evidencija uplata

1. Na izbornoj traci dostupnih opcija, član uprave odabire stavku za evidenciju uplata za projekte.
   1. Član uprave ima mogućnost pretrage projekata.
   2. Odabirom određenog projekta prikazuje se lista uplata za taj projekat.
   3. Član uprave ima mogućnost dodavanje nove uplate za izabrani projekat.
   4. Ukoliko član uprave izabere opciju dodavanja uplate za projekat otvara se obrazac za unos podataka o uplati.
   5. Ukoliko neki od potrebnih podataka nije ispravan, sistem prikazuje poruku o grešci.
   6. Ukoliko su svi uneseni podaci ispravni, sistem pohranjuje podatke o uplati u bazu podataka i prikazuje poruku o uspješnom dodavanju uplate.
   7. Član uprave pored dodavanja uplata za projekat ima mogućnost pregleda detalja o prijašnjim uplatama.
   8. Odabirom određene prijašnje uplate o projektu prikazuju se svi podaci u uplati kao i mogućnost izmjene detalja o uplati.
   9. Ukoliko član uprave izabere opciju izmjene detalja o uplati otvara se obrazac za izmjenu.
   10. Ukoliko neki od potrebnih podataka nije tačno unesen, sistem prikazuje poruku o grešci.
   11. Ukoliko su svi podaci pravilno uneseni, sistem pohranjuje nove podatke o uplati u bazu podataka i prikazuje poruku o uspješnosti izmjene.

### Kreiranje ponuda za projekte

1. Na izbornoj traci dostupnih opcija, član uprave odabire stavku za kreiranje projektnih ponuda.
   1. Član uprave unosi podatke u ponudu za projekat.
   2. Ukoliko neki od potrebnih podatka nije tačno unesen, sistem prikazuje poruku o grešci.
   3. Ukoliko su svi podaci pravilno uneseni, ponuda se pohranjuje u bazu podataka i članu uprave se omogućava printanje ponude i slanje ponude putem e-mail adrese.

### Izdavanje izvještaja o projektima

1. Na izbornoj traci dostupnih opcija, član uprave odabire stavku za izdavanje izvještaja o (urađenim) projektima.
   1. Član uprave vrši pretragu projekata.
   2. Nakon odabira određenog projekta članu uprave se nudi izdavanje izvještaja o projektu.

### Klasifikacija funkcionalnih zahtjeva

|  |  |
| --- | --- |
| **Oznaka funkcionalnog zahtjeva** | **Nivo prioriteta** |
| **FZ-1** | Visok |
| **FZ-2** | Visok |
| **FZ-3** | Srednji |
| **FZ-4** | Srednji |
| **FZ-5** | Visok |
| **FZ-6** | Srednji |
| **FZ-7** | Srednji |
| **FZ-8** | Nizak |
| **FZ-9** | Srednji |